Arutelu:Mihkel Mathiesen - Vikipeedia, vaba entsüklopeedia

# Arutelu:Mihkel Mathiesen

### Allikas: Vikipeedia

Artikkel praegusel kujul nimetab Mihkel Mathiesenit Heinrich Marga järglaseks ametis "Peaminister Vabariigi Presidendi ülesandeis". See on äärmusliku vähemuse arvamus, mida peavad õigeks vaid üksikud isikud, kes ei tunnista praegust Eesti riiki kui 1918. a. väljakuulutatud Eesti Vabariigi õigusjärglaseks. Üldise arusaama järgi oli Heinrich Marga järglane Lennart Meri, nagu on ka kirjas näiteks leheküljel Heinrich Mark (küll aga mitte artiklis "Peaminister Vabariigi Presidendi ülesandeis", mis on sarnaselt tasakaalust väljas nagu siinne artikkelgi.)

  See on ka rahvusvahelise õiguse ja Eesti avalikkuse seisukoht (või on Petserimaa vahepeal tagasi nõutud ja Vene kolonistid välja saadetud?).

Leian, et artikkel tuleks ümber kirjutada, esile tuues just seda tõika, et tegemist on vähemusarvamusega. Kuna tegemist on äärmiselt väikese vähemusega, on kahtluse all, kas artikkel üldse väärib kohta Vikipeedias. Igal juhul tuleks artiklist kustutada ametlik "eelnev-järgnev" mall. Reimgild 7. juuli 2007, kell 16:02 (UTC)

  Jah, sõnastust tuleks pisut muuta. Küllap tõesti oleks parem mall ära jätta, kuid eelkäijat ja järglast tuleks tekstis ikkagi mainida. Andres 7. juuli 2007, kell 18:12 (UTC)

  Kui artiklit tähelepanelikult lugeda ja kui tulevad ka artiklid, millele on viidatud, siis peaks kõik selge olema. Sellegipoolest võiks muidugi selgemalt kirjutada.

  Kustutamiseks kindlati põhjust ei ole. Andres 7. juuli 2007, kell 18:15 (UTC)

    Loodan, et tutvusid Reimgildi kommentaari eelse artikliga - siis oli tõesti peaaegu kustutamine mõeldav. Tegelikult tahaks aga mõnelt teadjamalt otsust selle kohta, mis täpselt tugineb 1938. aasta põhiseadusele - kas Eesti Vabariik või Vabariigi Valitsus? sellest sõltub, kas artikkel peaks olema "1938. a. Põhiseadusele tuginev Eesti Vabariigi Valitsus" või "1938. a. Põhiseadusele tugineva Eesti Vabariigi Valitsus".--Ken 7. juuli 2007, kell 22:46 (UTC)

      Õige on "tuginev", vaata [1]. Soovitan pealkirjaks Nõmme valitsus. Esiteks sellepärast, et see on levinud nimetus, mida nad ka ise tunnustavad, ja teiseks sellepärast, et teise nimetuse kirjapilt on ebajärjekindel: kord on "a" taga punkt, kord mitte. Andres 8. juuli 2007, kell 02:08 (UTC)

      Kustutada tuleks siis, kui sellise pealkirjaga artiklit ei peaks Vikipeedias olema või sisu on täiesti väär või triviaalne ning keegi ei paranda ega täienda. Praegusel juhul see algusest peale nii ei olnud. Andres 8. juuli 2007, kell 02:10 (UTC)

Välja otsitud andmebaasist "http://et.wikipedia.org../../../m/i/h/Arutelu%7EMihkel_Mathiesen_5e1c.html"

##### Views

- Artikkel
- Arutelu
- Viimane redaktsioon

##### Otsi